CELEX: 32009R0526
Language: sl
Date: 2009-06-18 00:00:00
Title: Uredba Komisije (ES) št. 526/2009 z dne 18. junija 2009 o določitvi najvišje odkupne cene za maslo za 7. posamični razpis v okviru razpisnega postopka na podlagi Uredbe (ES) št. 186/2009

19.6.2009   
            
            
               SL
            
            
               Uradni list Evropske unije
            
            
               L 156/10
            
         
      UREDBA KOMISIJE (ES) št. 526/2009
   z dne 18. junija 2009
   o določitvi najvišje odkupne cene za maslo za 7. posamični razpis v okviru razpisnega postopka na podlagi Uredbe (ES) št. 186/2009
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43 v povezavi s členom 4 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 186/2009 (2) je začela postopek javnega razpisa za odkup masla za obdobje do 31. avgusta 2009 v skladu s pogoji iz Uredbe Komisije (ES) št. 105/2008 z dne 5. februarja 2008 o določitvi podrobnih pravil za uporabo Uredbe Sveta (ES) št. 1255/1999 glede intervencije na trgu masla (3).
            
         
               (2)
            
            
               Glede na ponudbe, prejete v okviru posamičnih razpisov, je treba določiti najvišjo odkupno ceno ali sprejeti odločitev, da se v skladu s členom 16(2) Uredbe (ES) št. 105/2008 maslo ne proda.
            
         
               (3)
            
            
               Glede na ponudbe, prejete v okviru 7. posamičnega razpisa, je treba določiti najvišjo odkupno ceno.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Za 7. posamični razpis za odkup masla v okviru razpisnega postopka za zbiranje ponudb na podlagi Uredbe (ES) št. 186/2009, katerega rok za vložitev ponudb je pretekel 16. junija 2009, znaša najvišja odkupna cena 220,00 EUR/100 kg.
   Člen 2
   Ta uredba začne veljati 19. junija 2009.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. junija 2009
      
         
            Za Komisijo
         
         Jean-Luc DEMARTY
         
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 64, 10.3.2009, str. 3.
   
      (3)  UL L 32, 6.2.2008, str. 3.